
[bookmark: _Hlk147755103][bookmark: _Hlk150499558]Az online Árfigyelő fenntartja a versenyt, így segíti az élelmiszerárak kordában tartását
A GVH által működtetett rendszerben 140 kategóriában mintegy 5000 termék ára követhető nyomon
Budapest, 2026. augusztus7. –Tíz éve nem volt olyan alacsony az infláció mint 2026 júliusában – közölte a Központi Statisztikai Hivatal (KSH). Az 1,2 százalékos adathoz legnagyobb mértékben az élelmiszerárak csökkenése járult hozzá. Haa vendéglátási szolgáltatásokat nem számítjuk, az élelmiszerek árcsökkenése elérte a 4,4 százalékot. Mindez azt is mutatja, hogy a kereskedők között töretlen a verseny, amit elősegít a Gazdasági Versenyhivatal (GVH) által működtetett online Árfigyelő rendszer is. Az árak átláthatósága és összehasonlíthatósága fenntartja a piaci versenyt és hozzájárul ahhoz is, hogy a magyar fogyasztók pénzt és időt spórolhassanak a vásárlásaik során.
Jelentősen lassult a magyarországi áremelkedés: 2026 júliusában átlagosan mindössze 1,2 százalékkal voltak magasabbak a fogyasztói árak, mint egy évvel korábban. Júniushoz képest pedig nem emelkedtek, hanem 0,1 százalékkal csökkentek az árak.A Központi Statisztikai Hivatal pénteken megjelent gyorsjelentése szerint 2016 óta nem mértek ilyen alacsony éves inflációt Magyarországon.
Az adat azért is figyelemre méltó, mert az általános árcsökkenésben ezúttal az élelmiszereknek is jelentős szerepük volt. Az élelmiszerárak egy év alatt átlagosan 1,1 százalékkal mérséklődtek. Ha a vendéglátási szolgáltatásokat nem számítjuk közéjük, a csökkenés elérte a 4,4 százalékot.
Számos, a lakosság által széles körben vásárolt élelmiszertermék ára jelentősen mérséklődött júliusban. A vaj és a vajkrém 14,1 százalékkal;a sertéshús 13,1 százalékkal; a friss hazai és déligyümölcsök 12,5 százalékkal; a sajt 9,5 százalékkal; a friss zöldségek 9,2 százalékkal;a cukor és a száraztészta 7,4 százalékkal;a tej pedig 7 százalékkal került kevesebbe.Csak júniushoz képest a burgonya ára 13,5, a friss zöldségeké 8,9, a gyümölcsöké 5,6, a tojásé 2,9, a sertéshúsé pedig 2,4 százalékkal csökkent.
A fenti élelmiszertermékek mindegyike megtalálható a Gazdasági Versenyhivatal által működtetett online Árfigyelő rendszerben. Így az árak csökkenése mindenki számára napra készen nyomon követhető. A www.arfigyelo.gvh.hu címen elérhető rendszer létrehozására Rigó Csaba Balázs, a GVH elnöke 2023 márciusában tett javaslatot. A nemzeti versenyhatóság mélyreható gyorsított ágazati vizsgálatai ugyanis többek között arra világítottak rá, hogy az árak átláthatósága, illetve a kiskereskedők közötti piaci verseny fokozása segítheti az élelmiszerinfláció leszorítását, valamint a fogyasztói árak mérséklését.
Az indulást követően a rendszerben megfigyelt termékkategóriák köre többször is bővült, illetve kapott az Árfigyelő új funkcionális fejlesztéseket is, amelyek folyamatosan segítik a vásárlókat. A rendszerben elérhető szabadon összeállítható bevásárlólista, illetve a mikropiaci versenyt erősítő térképes boltszűrő használatával a családok a nyári időszakban esedékes nagybevásárlások során is pénzt, illetve időt spórolhatnak meg.
A kezdetben 62 élelmiszertermék-kategória először – különböző laktóz-, tejfehérje- és gluténmentes termékekkel – 78, majd 2025 márciusától 100 élelmiszerkategóriára bővült. Júniustól pedig összesen 40 termékkategóriában, különböző háztartási és higiénés cikkek is bekerültek az Árfigyelőbe. Így már 140 termékkategóriában, összesen több mint 5000 különböző élelmiszertermék és háztartási, higiénés cikk naponta frissülő ára követhető nyomon a rendszerben, hat kiskereskedelmi lánc és három drogéria-hálózat országszerte 1822 boltjában.

